CELEX: 32006R0544
Language: sl
Date: 2006-03-31 00:00:00
Title: Uredba Komisije (ES) št. 544/2006 z dne  31. marca 2006  o spremembi Uredbe (ES) št. 1043/2005 o izvajanju Uredbe Sveta (ES) št. 3448/93 glede sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in meril za določanje višine teh nadomestil

1.4.2006   
            
            
               SL
            
            
               Uradni list Evropske unije
            
            
               L 94/24
            
         
      UREDBA KOMISIJE (ES) št. 544/2006
   z dne 31. marca 2006
   o spremembi Uredbe (ES) št. 1043/2005 o izvajanju Uredbe Sveta (ES) št. 3448/93 glede sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in meril za določanje višine teh nadomestil
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti prvega pododstavka člena 8(3) Uredbe,
   ob upoštevanju naslednjega:
   
               (1)
            
            
               Na podlagi Uredbe Komisije (ES) št. 1043/2005 (2) se lahko za potrdila o nadomestilu, ki se izdajo za eno proračunsko obdobje, zaprosi v šestih ločenih obdobjih. Za vsako od teh obdobij velja rok za oddajo zahtevkov. Izvajalci lahko vložijo zahtevek za potrdilo o nadomestilu le za obdobje, ki po datumu vložitve zahtevka pride prvo na vrsto.
            
         
               (2)
            
            
               Sistem obdobij dodeljevanja je bil vzpostavljen z namenom, da so v primerih, ko so v prispelih zahtevkih za potrdila o nadomestilu navedeni višji zneski, kakor jih je mogoče dodeliti, potrdila na voljo izvajalcem, ki izvažajo na začetku proračunskega obdobja, in tistim, ki izvažajo ob koncu proračunskega obdobja.
            
         
               (3)
            
            
               Če zneski, za katere se lahko izdajo potrdila o nadomestilu, proti koncu proračunskega obdobja ostanejo na razpolago, po zaključku sistema šestih obdobij dodeljevanja člen 38 Uredbe (ES) št. 1043/2005 Komisiji omogoča, da dovoli tedensko vlaganje zahtevkov za dodelitev preostalih zneskov.
            
         
               (4)
            
            
               Nedavna znižanja stopenj nadomestila, določenih za kmetijske proizvode, so privedla do znižanj zneskov, za katera se v okviru sistema obdobij vlaga zahtevke za potrdila o nadomestilu. Posledično zneski, rezervirani za dodelitev v okviru nedavnih posameznih obdobij, niso bili v celoti dodeljeni.
            
         
               (5)
            
            
               Zato je treba povečati fleksibilnost izvoznih operacij. V primerih, ko je raven zahtevkov za potrdila o nadomestilu za posamezno obdobje nižja od zneska, ki je v tem obdobju na voljo, se izvajalcem dovoli tedensko vlaganje zahtevkov za potrdila o nadomestilu, ki jih je treba izdati ob upoštevanju vseh preostalih zneskov, ki so na voljo za to obdobje, za katero zahtevki za potrdila o nadomestilu še niso bili vloženi.
            
         
               (6)
            
            
               Obstoječi sistem tedenskega dodeljevanja potrdil o nadomestilu ob upoštevanju zneska, ki je na voljo ob koncu proračunskega obdobja, je tako treba razširiti na dodeljevanje preostalega razpoložljivega zneska za posamezno obdobje.
            
         
               (7)
            
            
               Uredbo (ES) št. 1043/2005 je zato treba ustrezno spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso našteti v Prilogi I k Pogodbi –
            
         SPREJELA NASLEDNJO UREDBO:
   Člen 1
   Uredba (ES) št. 1043/2005 se spremeni:
   
               1.
            
            
               Vstavi se člen 38a:
               „Člen 38a
               1.   Če po roku za vložitev zahtevkov za potrdila o nadomestilu ob upoštevanju posameznega obdobja iz točk (a) do (f) prvega odstavka člena 33 ni bil objavljen koeficient znižanja na podlagi člena 37(2), lahko izvajalci vložijo zahtevek za izdajo potrdila o nadomestilu za vse preostale razpoložljive zneske za to obdobje, za katere zahtevki še niso bili vloženi.
               Zahtevek se vloži v obdobju do naslednjega roka, določenega v točkah (a) do (f) prvega odstavka člena 33.
               2.   O zahtevkih, oddanih vsak teden, države članice obvestijo Komisijo naslednji torek. Ustrezna potrdila se lahko izdajajo od ponedeljka, ki sledi prejemu obvestila, razen če Komisija izda drugačna navodila.
               3.   Če skupni znesek zahtevkov, prejetih v določenem tednu za vložitev, presega preostali razpoložljivi znesek iz odstavka 1, se Komisija lahko odloči za eno ali več od naslednjih možnosti:
               
                           (a)
                        
                        
                           določi koeficient znižanja, ki se uporabi za zahtevke za potrdila o nadomestilu, vložene v navedenem tednu za vložitev, o katerih je Komisija že obveščena in za katere potrdila o nadomestilu še niso bila izdana;
                        
                     
                           (b)
                        
                        
                           odredi državam članicam, da zavrnejo zahtevke, vložene v navedenem tednu za vložitev, o katerih Komisija še ni obveščena;
                        
                     
                           (c)
                        
                        
                           začasno ustavi vlaganje zahtevkov za potrdila o nadomestilu.“;
                        
                     
         
               2.
            
            
               V oddelku I Priloge VI se peti odstavek nadomesti z:
               „Prosilci v polju 20 navedejo eno od naslednjih možnosti:
               
                           —
                        
                        
                           besedilo ‚člen 33‘ ali drugo besedilo v skladu z zahtevami pristojnega organa, če se zahtevek nanaša na potrdilo iz člena 33,
                        
                     
                           —
                        
                        
                           besedilo ‚člen 38‘ ali drugo besedilo v skladu z zahtevami pristojnega organa, če se zahtevek nanaša na potrdilo iz člena 38,
                        
                     
                           —
                        
                        
                           besedilo ‚člen 38a‘ ali drugo besedilo v skladu z zahtevami pristojnega organa, če se zahtevek nanaša na potrdilo iz člena 38a.“
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. marca 2006
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2580/2000 (UL L 298, 25.11.2000, str. 5).
   
      (2)  UL L 172, 5.7.2005, str. 24. Uredba, kakor je bila spremenjena z Uredbo (ES) št. 322/2006 (UL L 54, 24.2.2006, str. 3).